ผลกระทบจากการดำเนินนโยบายของ FED และผลกระทบต่อนักลงทุน มีอะไรบ้าง
ผลกระทบจากการดำเนินนโยบายของ FED
- ผลกระทบจากการดำเนินนโยบายของ FED ก็อยู่ในชีวิตประจำวันของชาวอเมริกัน
- ไม่ว่าจะเติมน้ำมันรถ ช้อปปิ้งที่ซูเปอร์มาร์เก็ต จ่ายค่าเช่าหอพัก ราคาสินค้าและบริการต่าง ๆ ที่เห็น แท้ที่จริงก็เป็นผลพวงจากการดำเนินนโยบายของ FED ทั้งนั้น
- เพราะเมื่อเศรษฐกิจเซื่องซึม สินค้าราคาลดลงเท่าไรก็ไม่มีใครซื้อ FED ก็อาจกระตุ้นเศรษฐกิจด้วยการลดอัตราดอกเบี้ยนโยบาย ธนาคารก็สามารถปล่อยเงินกู้ด้วยดอกเบี้ยที่ต่ำลง ผู้คนก็กล้ากู้เงินธนาคารมาลงทุนทำธุรกิจ กล้าจับจ่ายใช้สอยมากขึ้น
- กลับกันหากเศรษฐกิจร้อนแรงจนเกินไป ราคาสินค้าเริ่มแพงขึ้นจนฉุดไม่อยู่ FED ก็อาจบรรเทาความร้อนแรงด้วยการขึ้นอัตราดอกเบี้ยนโยบาย ธนาคารมีต้นทุนกู้ยืมเงินสูงขึ้น ปล่อยเงินกู้ด้วยดอกเบี้ยที่แพงขึ้น ผู้คนคิดเยอะขึ้นหากจะต้องกู้เงินธนาคาร รวมถึงการออกไปจับจ่ายใช้สอยด้วยเช่นกัน

ผลกระทบต่อนักลงทุน
- ในฝั่งของนักลงทุน การขึ้นหรือลดอัตราดอกเบี้ยส่งผลต่อความน่าสนใจในตลาดทุนได้
- อย่างกรณีที่มีการขึ้นอัตราดอกเบี้ยนโยบาย ก็ส่งผลให้พันธบัตรและตราสารหนี้ออกใหม่มีโอกาสให้ดอกเบี้ยในอัตราที่สูงขึ้นตาม
- ผลตอบแทนจากการลงทุนในสินทรัพย์เสี่ยงจึงอาจถูกมองว่ามีความคุ้มค่าต่อความเสี่ยงที่ลดลง จึงอาจเกิดการเทขายหุ้นและทำให้ตลาดหุ้นร่วงหนักได้
5.ความรู้ทางการเงิน